b'\n_START_ARTICLE_\nSaldiklis\n_START_PARAGRAPH_\nSaldiklis\xc2\xa0\xe2\x80\x93 maisto med\xc5\xbeiaga (pvz., sacharoz\xc4\x97, fruktoz\xc4\x97 ar medus) ar maisto priedas (pvz., sacharinas, aspartamas), naudojamas maistui pasaldinti._NEWLINE_Kartais saldikliais vadinami tik nekaloringieji saldikliai.\n_START_SECTION_\nIstorija\n_START_PARAGRAPH_\nSaldikli\xc5\xb3 atsiradim\xc4\x85 XIX a. pagreitino trys i\xc5\xa1radimai: kai i\xc5\xa1skyr\xc4\x97 sacharoz\xc4\x99 i\xc5\xa1 raudon\xc5\xb3j\xc5\xb3 burok\xc4\x97li\xc5\xb3, kai buvo sukurtas gliukoz\xc4\x97s sirupo gamybos i\xc5\xa1 krakmolo, kuris lengvai i\xc5\xa1gaunamas i\xc5\xa1 bulvi\xc5\xb3 ir gr\xc5\xabd\xc5\xb3, b\xc5\xabdas, ir 1886 metais Vokietijoje susintetintas sacharinas.\n_START_SECTION_\nVartojimas\n_START_PARAGRAPH_\nSaldikliai vartojami maisto produkt\xc5\xb3 gamyboje arba kaip cukraus pakaitalai parduodami parduotuv\xc4\x97se ir vaistin\xc4\x97se._NEWLINE_Mi\xc5\xa1iniai, kuri\xc5\xb3 pagrindas yra sacharinas, ciklamatas ir acesulfamas K, naudojami maisto produkt\xc5\xb3, kurie bus ilgai kaitinami arba u\xc5\xbe\xc5\xa1aldomi, gamyboje. Tai duonos, konditerijos, konserv\xc5\xb3 pramon\xc4\x97s gaminiai, taip pat valgomieji ledai. Mi\xc5\xa1iniai sudaromi \xc4\xafvertinant atskir\xc5\xb3 komponent\xc5\xb3 savybes.\n_START_SECTION_\nSaugos klausimai\n_START_PARAGRAPH_\nSubalansuotas ir saikingas saldikli\xc5\xb3 bei kit\xc5\xb3 maisto pried\xc5\xb3 vartojimas maisto produktuose nekenkia sveikatai._NEWLINE_Piktnaud\xc5\xbeiaujant maistingais saldikliais gresia nutukimas, kraujagysli\xc5\xb3 ligos, diabetas. Ta\xc4\x8diau nemaistingi dirbtiniai saldikliai, taip pat gali pakenkti sveikatai, nes kai kurie i\xc5\xa1 j\xc5\xb3 gali b\xc5\xabti toksi\xc5\xa1ki, kancerogeni\xc5\xa1ki. Diabetikams gydytojai rekomenduoja kaitalioti abiej\xc5\xb3 grupi\xc5\xb3 saldiklius, o besilaikantiesiems dietos, vengti nat\xc5\xabralios kilm\xc4\x97s cukraus pakaital\xc5\xb3, nes jie yra pakankamai kaloringi._NEWLINE_Manoma, kad ateityje bus vartojami tik naujo tipo saldikliai\xc2\xa0\xe2\x80\x93 ne pavojingi, bet naudingi organizmui. Vieni i\xc5\xa1 toki\xc5\xb3: citroz\xc4\x97, steviozidas. I\xc5\xa1 dirbtini\xc5\xb3 produkt\xc5\xb3 pa\xc4\x8diu nepavojingiausiu laikoma sukraloz\xc4\x97 (E955). Ji i\xc5\xa1gaunama i\xc5\xa1 cukraus, bet turi 10 kart\xc5\xb3 ma\xc5\xbeiau kalorij\xc5\xb3 nei jis._NEWLINE_Sergantiems cukralige gaminami produktai su cukraus pakaitalais sorbitoliu (E420) ir manitoliu (E421). Sorbitolis ir manitolis gali sukelti viduriavim\xc4\x85 ir viduri\xc5\xb3 putim\xc4\x85.'